कर्नाटक में अब बजट को लेकर कांग्रेस और जेडीएस के बीच टकराव शुरू हो गया गया है. जेडीएस सुप्रीमो एच डी देवगौड़ा ने बुधवार को कर्नाटक के पूर्व मुख्यमंत्री सिद्धारमैया के उस सुझाव को खारिज कर दिया है जिसमें पूर्व मुख्यमंत्री सिद्धारमैया चाहते है कि जो बजट उन्होंने पेश किया था उसे ही कुमारस्वामी सरकार आगे बढ़ाए, नया बजट पेश न किया जाए. लेकिन कहा जा रहा है कि राहुल गांधी के हस्ता क्षेप के बाद कुमारस्वामी नए बजट की तैयारी में जुट गए हैं. विधानसभा में बजट को लेकर गहमा-गहमी जारी है. मुख्यमंत्री कुमारस्वामी दुविधा में है कि भले ही राहुल गांधी की दखल के बाद वे नए सिरे से बजट बनाने में जुटे हो लेकिन इस बजट के भविष्य को लेकर तस्वीर साफ नहीं है.